
CONSILIUL JUDEŢEAN      
HOTĂRÂRE
privind finanțarea proiectului „Procurarea unui autoturism de serviciu, Dacia Duster” pentru funcționarea Direcției Asistență Socială și Protecția Familiei Glodeni, Republica Moldova  
Consiliului Judeţean Bistriţa-Năsăud, întrunit în şedinţă ordinară în data de 27.06.2018, în prezenţa a 28 consilieri judeţeni;
    
Având în vedere:

- Expunerea de Motive nr.IX/12817/19.06.2018 a Preşedintelui Consiliului Judeţean Bistriţa-Năsăud;

- raportul comun nr.II/12820/19.06.2018 al Direcţiei economice, Direcţiei administraţie locală și Direcției dezvoltare durabilă, relații externe din cadrul Consiliului Judeţean Bistriţa-Năsăud;
- adresa nr.223 02/1-17/15.06.2018 a Consiliului Raional Glodeni, înregistrată la Consiliul Judeţean Bistriţa-Năsăud sub nr.IX/12604/ 18.06.2018;
- Decizia Consiliului Raional Glodeni nr.1/2 din 22 ianuarie 2018 cu privire la înaintarea propunerilor către Consiliul Judeţean Bistriţa-Năsăud pentru sprijinirea finanțării unor proiecte de investiții din bugetul județului  Bistriţa-Năsăud;
- Decizia Consiliului Raional Glodeni nr.2/2 din 01 martie 2018 privind modificarea bugetului Raionului Glodeni; 

- prevederile art.35^1 din Legea nr.273/2006 privind finanţele publice locale, cu modificările şi completările ulterioare;
- prevederile Ordinului comun al ministrului dezvoltării regionale și administrației publice și al ministrului finanțelor publice nr.1120/1030/2014  pentru aprobarea procedurii de finanțare prevăzute la art.35^1 din Legea nr.273/2006 privind finanțele publice locale;
- prevederile Hotărârii Consiliul Judeţean Bistriţa-Năsăud nr.165/2017 privind aprobarea Înțelegerii de Cooperare între Judeţul Bistriţa-Năsăud din România și Raionul Glodeni din Republica Moldova;

- prevederile Capitolului 51.02., Titlul VII, cod indicator 55.02.04 din Anexa nr.4 la Hotărârea Consiliul Judeţean Bistriţa-Năsăud nr.14/2018 privind aprobarea bugetului de venituri şi cheltuieli al judeţului Bistriţa-Năsăud, cu modificările și completările ulterioare;
- raportul nr. IBa/13367 din 27.06.2018 al Comisiei economice;

- raportul nr. IBa/13368 din 27.06.2018 al Comisiei de administraţie.
    
În temeiul prevederilor art.15 alin.(5), art.91 alin.(1) lit.e) și alin.(6) lit.a), art.98 şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare; 

HOTĂRĂŞTE:
Art.1 Se aprobă finanțarea proiectului „Procurarea unui autoturism de serviciu, Dacia Duster” pentru funcționarea Direcției Asistență Socială și Protecția Familiei Glodeni, Republica Moldova, din bugetul de venituri şi cheltuieli al județului Bistriţa-Năsăud pe anul 2018, cu suma de 17.080 euro.
Art.2 Se aprobă Acordul de finanţare dintre Judeţul Bistriţa-Năsăud şi Raionul Glodeni pentru proiectul „Procurarea unui autoturism de serviciu, Dacia Duster”, pentru funcționarea Direcției de Asistență Socială și Protecția Familiei Glodeni, Republica Moldova, prevăzut în Anexa care face parte integrantă din prezenta hotărâre. 

Art.3 Prezenta hotărâre a fost adoptată cu un număr de 28 voturi "pentru".
Art.4 Cu ducerea la îndeplinire a prevederilor prezentei hotărâri se încredinţează Direcţia economică și Direcția dezvoltare durabilă, relații externe din cadrul Consiliului Judeţean Bistriţa-Năsăud.
Art.5 Prezenta hotărâre se comunică de către Serviciul administraţie şi relaţii publice cu:


- Direcţia economică;
- Direcția dezvoltare durabilă şi relații externe;

- Consiliul Raional Glodeni;


- Instituţia Prefectului - judeţul Bistriţa-Năsăud.

 PREŞEDINTE



      Contrasemnează:

         EMIL RADU MOLDOVAN                     SECRETARUL JUDEŢULUI

